సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘ఆటగదరా శివ’కు బాగా డబ్బులు రావాలి: వెంకటేష్
సున్నితమైన భావోద్వేగాలతో చిత్రాలను తెరకెక్కించే చంద్ర సిద్ధార్థ్ మరో ఆసక్తికర సినిమాతో ప్రేక్షకుల ముందుకు వస్తున్నారు.
Samayam Telugu | Updated:
Jun 28, 2018, 07:43PM IST
సున్నితమైన భావోద్వేగాలతో చిత్రాలను తెరకెక్కించే చంద్ర సిద్ధార్థ్ మరో ఆసక్తికర సినిమాతో ప్రేక్షకుల ముందుకు వస్తున్నారు. ‘ఆ నలుగురు’, ‘మధుమాసం’, ‘అందరి బంధువయ’తో ప్రేక్షకుల హృదయాలను గెలుచుకున్న చంద్ర.. ఇప్పుడు ‘ఆటగదరా శివ’ అంటూ వచ్చేస్తున్నారు. ‘పవర్’, ‘లింగా’, ‘బజరంగీ భాయీజాన్’ వంటి భారీ చిత్రాలను నిర్మించిన రాక్‌లైన్ ఎంటర్‌టైన్మెంట్స్ అధినేత రాక్‌లైన్ వెంకటేష్ ఈ చిత్రాన్ని నిర్మిస్తుండటం విశేషం. ఉదయ్ శంకర్ కథానాయకుడిగా నటించారు. ఈ చిత్రం జూలై 14న విడుదల చేస్తున్నారు.
ఇప్పటికే విడుదలైన ట్రైలర్‌కు మంచి స్పందన రావడంతో గురువారం చిత్రంలోని తొలిపాటను విడుదల చేశారు. ‘రామ రామ రే..’ అంటూ సాగే ఈ పాటను విక్టరీ వెంకటేష్ విడుదల చేశారు. ఈ సందర్భంగా వెంకటేష్ మాట్లాడుతూ.. ‘మంచి ఎమోషనల్ కంటెంట్‌తో సినిమాలను తెరకెక్కించే చంద్ర సిద్ధార్థ దర్శకత్వంలో వస్తోన్న ‘ఆటగాదురా శివ’ మంచి విజయం సాధించాలి. అలాగే నిర్మాతకు మంచి లాభాలు తెచ్చిపెట్టాలి. రామ రామ రే.. సాంగ్ బాగుంది. యూనిట్ మొత్తానికి అభినందనలు’ అని చెప్పారు.
ఉరి తీసే వ్యక్తి, ఉరి శిక్షకు గురైన మరో వ్యక్తి కలిసి చేసే ప్రయాణంలో ఎలాంటి పరిస్థితులు ఎదురవుతాయనేదే ‘ఆటగదరా శివ’ చిత్రమని దర్శకుడు చంద్ర సిద్ధార్థ్ వెల్లడించారు. ఆధ్యాత్మిక‌త‌ను, తాత్విక అంశాల‌ను స్పృశించే క‌థాంశమిదని అన్నారు. క‌న్నడలో విజ‌య‌వంత‌మైన ‘రామ రామ‌రే..’ చిత్రం ఆధారంగా తెలుగు ప్రాంతీయకు త‌గిన విధంగా తెర‌కెక్కించామన్నారు. ఇటీవ‌ల విడుద‌లైన ట్రైల‌ర్‌కి మంచి స్పంద‌న వ‌స్తోందని, కొత్తద‌నాన్ని కోరుకునే ప్రేక్షకుల‌ను రంజింప‌జేసే సినిమా అవుతుందని ఆశాభావం వ్యక్తం చేశారు.
X
ఇక ‘రామ రామ రే..’ అంటూ ఈ పాట చాలా కొత్తగా ఉంది. పాత సినిమాలోని ట్యూన్‌ను గుర్తు చేస్తున్నా వినసొంపుగా ఉంది. సంగీత దర్శకుడు వాసుకి వైభవ్ చాలా బాగా స్వరపరిచారు. పులగం చిన్నారాయణ లిరిక్స్ అందించారు. సంగీత కత్తి, పూజ, ప్రణవ్, కార్తీక్, బృందా ఈ పాటను ఆలపించారు. అయితే ఈ చిత్రానికి నోబిన్ పాల్ నేపథ్య సంగీతం అందించారు.